Santuario d'a Virchen d'o Pueyo

O santuario d'a Virchen d'o Pueyo BOA ORDEN VMV/914/2020, de 14 de septiembre, por la que se publica el Acuerdo adoptado por el Gobierno de Aragón, en su reunión celebrada el día 15 de julio de 2020, por el que se aprueban las modificaciones del Nomenclátor Geográfico de Aragón. u tamién dito monesterio de Nuestra Sinyora d'o Pueyo ye un edificio aragonés de culto catolico situau a bels cinco kilometros d'a localidad uescana de Balbastro, Información en a web d'o SIPCA, en a comarca d'o Semontano de Balbastro.

 Oríchens 
Os suyos oríchens datan de l'anyo 1101, cuan seguntes a tradición, bi habió una aparición d'a Virchen María a un pastor dito Balandrán. En ixa epoca sirvió de puesto enantau a Pero I d'Aragón pa la conquiesta de Uesca.

O primer documento historico en o que apareixe nombrau corresponde a un documento datau en Leida en l'anyo 1251, en o que Chaime I d'Aragón estableixe una capellanía en o Pueyo de Balbastro.

D'istos oríchens surte una inicial ilesia y claustro romanicos. Posteriorment s'enamplan a lo gusto gotico.

L'edificio sofre una important reforma y enamplación en zaguerías d'o sieglo XVII.

En l'anyo 1843, mientres a desamortización de Mendizábal, os terrenos expropiaus se sacoron a barata en a ciudat de Uesca, pa posteriorment tornar a fer-lo en Balbastro. Uns vecins de Balbastro marchoron en caballo dica Uesca pa saber por cuanto s'heba puixau en Uesca y asinas poder puyar a puixa en Balbastro y poder quedar-se-lo la ciudat con o santuario. Iste feito historico queda reflectau en un libro titulau Historia Documentada del Santuario del Pueyo, escrito en 1933 por o R. P. Román Rios O.S.B., Historia Documentada del Santuario del Pueyo. prior benemerito d'o Monesterio.

En 1889 se i estableixe la Orden de Sant Benedet que en 1936 perdió aquí a 18 monches consideraus mártirs mientres a Guerra Civil Espanyola. Dimpués d'a guerra, atra comunidat beneditina habió de fer-se cargo d'o monesterio, dica que l'entregoron en 1962 a los Misioners Fillos d'o Inmaculau Corazón de María que estioron presents dica que lo 30 d'agosto de 2009 prenioron o relevo os monches de l'Instituto d'o Verbo Encarnau.

 Romería a lo santuario de Nuestra Sinyora d'o Pueyo 
Se realiza una romería popular a o santuario o primer lunes de Pascua, con celebración d'a Santa Misa y aperitivo pa os asistents.

 Catalogación 
Se troba inscrita en l'Inventario d'o Patrimonio Cultural Aragonés por o que seguntes a ley 3/1999 de 10 de marzo, d'o Patrimonio Cultural Aragonés, tien a protección de Bien inventariau d'o patrimonio cultural aragonés.

 Cheodesia 
Bi ha un vértiz cheodesico situau chunto a lo santuario con una altaria de 605 metros dende o livel d'a mar Fuella d'o vértiz cheodesico..

 Referencias 

 Vinclos externos 

 Santuario d'o Pueyo.

Categoría:Molimentos de Balbastro
Pueyo
Pueyo
Pueyo
Pueyo
Pueyo